**Tisztelt Szülő!**

Tájékoztatjuk, hogy Budapest Főváros II. Kerületi Önkormányzata az iskolai gyermekétkeztetés nyilvántartására, megrendelésére,

lemondására és számlázására a www.bp2.imenza.hu internetes oldalon elérhető **iMenza** online rendszert biztosítja.

Kérjük, hogy a www.bp2.imenza.hu oldalon az „**ÚJ ÉTKEZŐK JELENTKEZÉSE AZ ÉTKEZTETÉSI RENDSZERBE”** adatlapot

szíveskedjen kitölteni. A jelentkezés elfogadása után fogja megkapni a regisztrációs linket tartalmazó e-mailt.

**Amennyiben az óvodában (ahonnan a gyerek érkezik) az étkeztetés iMenza rendszerben működő kerületi óvoda és regisztrálva van, nekik nem kell újból jelentkezni, ők a rendszeren keresztül kapnak majd tájékoztatást a teendőkről.**

A beiratkozási felületen található **„Hozzájáruló nyilatkozat”** -ot szíveskedjenek kitölteni – **csak új beiratkozó esetében**- aláírni, és annak elektronikus (beszkennelt vagy lefotózott) példányát elektronikus levélben részünkre eljuttatni (szekely.maria@vf2.hu ).

Kérjük, hogy a kitöltött hozzájáruló nyilatkozat eredeti aláírással ellátott példányát a névjegyben szereplő **Irodánk** címére szíveskedjen személyesen behozni, vagy postán feladni.

Kedvezményre való jogosultság igénybevétele esetén (1997. évi XXXI. törvény a gyermekek védelméről és a gyámügyi igazgatásról) -minden tanévben kötelező újat kitölteni- a **8. sz. mellékletet** a megfelelő igazolásokkal, határozatokkal (rendszeres gyermekvédelmi kedvezményben részesül; tartósan beteg vagy fogyatékos; családjában három, vagy több gyermeket nevelnek; nevelésbe vett) szíveskedjen az adatlap kitöltésével egyidejűleg az **iskola titkárságára** eljuttatni. (E-mail formájában is eljuttathatja az iskola titkárságára, de az eredeti példányokat legkésőbb a tanítás első napján le kell adni az iskolában.)

***Diétás étkezéshez kapcsolódó tudnivalók* (nem feltétlenül kapcsolódik a tartós betegség kedvezményhez)**

Diétás étrend igényléséhez feltétlenül szükséges a jogszabályban nevesített **szakorvos igazolása** (gasztroenterológiai, diabetológiai, endokrinológia vagy allergológiai szakvélemény). Házi gyermekorvosi igazolást is elfogadjuk (kivétel a gluténmentes diétásban részesülők). Az igazolás 6 hónapig érvényes, ez az idő alatt kell a szakorvosi javaslatot beszerezni. A háziorvosi igazolás nem hosszabbítható. Az igazolást /**diéta javaslat**/ e-mailben kérjük eljuttatni a **II. Kerületi Városfejlesztő Zrt.-nek**. Esetleges kérdései esetén készséggel állnak rendelkezésükre munkatársaink a névjegyben megadott telefonszám valamelyikén.

Együttműködését megköszönve, a gyermekeknek tartalmas nyári szünetet, és mindenkinek jó egészséget, valamint szerencsés

iskolakezdést kívánunk.

**A hozzájáruló nyilatkozat és a 8.sz melléklet innen is letölthető és kinyomtatható:**

<https://www.bp2.imenza.hu/downloads/12/Hozzajarulo_nyilatkozat_nyomtatvany.doc>

<https://www.bp2.imenza.hu/downloads/12/8sz_melleklet.pdf>

II. Kerületi Városfejlesztő Zrt. - Étkeztetési Csoport

**1025 Budapest, Felső Zöldmáli út 128-130.**

+36 1 491 0580

e-mail: etkeztetes@vf2.hu

**Székely Mária** étkeztetési asszisztens

II. Kerületi Városfejlesztő Zrt. Iroda: 1025 Budapest, Felső Zöldmáli út 128-130.

mobil: +36 20/421-7449

e-mail: szekely.maria@vf2.hu